জাতীয় পুরস্কারের মেডেল পরতে শাহরুখকে সাহায্য রানির

ওয়েব ডেস্ক: জাতীয় পুরস্কারে ভূষিত হন কিং খান। গতকালই সেই খবরে বিনোদন জগতে খুশির হাওয়া ছড়িয়ে পড়ে। ভারতের ৭১তম জাতীয় চলচিত্র পুরস্কারে ইতিহাস গড়েন বলিউড বাদশা শাহরুখ খান। ৩৩ বছরের দীর্ঘ ক্যারিয়ারে প্রথমবারের মতো সেরা অভিনেতা বিভাগে জাতীয় পুরস্কার জিতলেন কিং খান। স্বামীর জন্য গর্বিত গৌরী খানও। পাশাপাশি, সেরা অভিনেতা হিসেবে ‘টুয়েলভথ ফেল’-এর জন্য যৌথভাবে পুরস্কৃত হলেন বিক্রান্ত মাসেও। ‘মিসেস চ্যাটার্জি ভার্সাস নরওয়ে’ ছবির জন্য জাতীয় পুরস্কার পেলেন রানি মুখোপাধ্যায়ও।

জাতীয় পুরস্কারের মেডেল পরার সময় রানি মুখোপাধ্যায়ের শাহরুখকে সাহায্য করার ছবি সমাজমাধ্যমে ভাইরাল। উল্লেখ্য, এদিন ওই একই মঞ্চে শাহরুখের সঙ্গে রানিও তাঁর ছবি ‘মিসেস চ্যাটার্জি ভার্সেস নরওয়ে’ ছবির জন্য পুরস্কার পান। একসঙ্গে জুটি বেঁধে কাজ থেকে বন্ধুত্ব সবেতেই নজর কেড়েছে শাহরুখ-রানি। শুধু তাই নয় এর আগে কলকাতা আন্তর্জাতিক চলচ্চিত্র উৎসবের উদ্বোধনী মঞ্চে বাংলায় বক্তব্য রেখেছিলেন শাহরুখ। শেষে জানিয়েছিলেন তাঁকে তা লিখে দিয়েছিলেন নাকি খোদ রানি মুখোপাধ্যায়ই। অনস্ক্রিন হোক বা অফস্ক্রিন শাহরুখ-রানি জুটির রসায়ন বরাবরই চোখে পরার মতো। এদিনও তার ব্যতিক্রম হয় নি।

আরও পড়ুন: শাখরুখের জাতীয় পুরস্কার প্রাপ্তিতে আপ্লুত গৌরী, স্বামীকে আবেগঘন পোস্ট

২৩ সেপ্টেম্বর দিল্লির বিজ্ঞান ভবনে রাষ্ট্রপতি দ্রোপদী মুর্মুর (President Draupadi Murmu) হাত থেকে পুরস্কার নেন শাহরুখ। কিং খানের এই সম্মানপ্রাপ্তিতে আনন্দে ভাসছে গোটা দেশ। এরইমধ্যে, ভাইরাল হয়েছে জাতীয় পুরস্কারের মেডেল পরার সময় রানি মুখোপাধ্যায়ের শাহরুখকে সাহায্য করার ছবি।